### Beslutningstema

I denne sag skal udvalget tage stilling til en ansøgning fra Visby Lokalråd om forhøjelse af en bevilling vedrørende projekt "Trosalta".

### Historik

Klima-, Vækst- og Udviklingsudvalget godkendte den 17. januar 2024 et tilsagn fra LUP-puljen på 150.000 kr. til "Projekt Trosalta - Visbys glemte perle". I januar 2025 blev bevillingen administrativt forlænget til udgangen af 2025 med den begrundelse, at lokalrådet har udvidet projektet og fortsat leder efter ekstern finansiering.

### Sagsfremstilling

Den 24. marts 2025 modtog forvaltningen en ansøgning fra Visby Lokalråd om yderligere 150.000 kr. til renovering af [adresse] i [adresse]. Klima-, Vækst- og Udviklingsudvalget besluttede i januar 2024 at støtte en renovering af huset Trosalta i [adresse] med 150.000 kr. - midler der blev bevilliget fra LUP-puljen. Projektet var på det tidspunkt i sin vorden, og der var indhentet tilbud på udvendig renovering af huset på knap 300.000 kr. Planen var at søge yderligere fondsmidler til indvendig renovering på et senere tidspunkt.

Medio 2024 modtog Lokalrådet en bevilling på 500.000 kr. fra Realdania Underværker ledsaget af et krav om, at der skulle tilknyttes en arkitekt med henblik på udarbejdelse af en projektmappe og efterfølgende projektgodkendelse af Realdania. Da projektmappen forelå i december 2024 var projektet steget betragteligt i både kvalitet og pris. Visby Lokalråd søger derfor om, at Tønder Kommune hæver sin bevilling med 150.000 kr. til sammenlagt 300.000 kr. for at understøtte den ambitiøse løsning, der er udarbejdet i samarbejde med Realdania.

Projektets formål er ikke ændret, dog er budgettet ændret fra godt 300.000 kroner til et samlet budget på 2,498.mio. kr. Projektet forventes gennemført inden udgangen af 2026.

Denne ansøgning kom ind til forvaltningen kort tid efter af [adresse] var værter ved Tønder Kommunes Landdistriktskonference, hvor flere af udvalgets medlemmer havde mulighed for at høre om projektet i parken i [adresse].

Ifølge Visby Lokalråds Lokale Udviklingsplan (LUP) er [adresse], Trosalta og Multipladsen de lokale mødesteder, som byens borgere har prioriteret. Derudover er der beskrevet et ønske om en forskønnelse af området omkring byens Købmand. Dette projekt er prioriteret lavere end de nævnte. Prioritering af projekter i [adresse] gennemføres årligt i forbindelse med lokalrådets opfølgning på LUP.

### Økonomi

Midler til forhøjelse af bevillingen kan findes i de midler, der i 2025 er afsat til byer med en LUP, således bevillingen på 150.000 kr. fra [adresse] 2023 fastholdes, og derudover bevilliges 150.000 kr. fra [adresse] 2025.
LUP-puljen er årligt på 500.000 kr. I 2024 fik Visby 25.000 kr. af puljen til en flisegang. Dette projekt er gennemført og afsluttet.

### Indstilling Fagchefen for Klima, Plan og Udvikling indstiller,

at Visby Lokalråds ansøgning imødekommes.

### Beslutning

Indstillingen godkendt.

Oliver Svendsen deltog ikke i mødet.